als_Latn dik_Latn tur_Latn
DURRËS- Fetah Mataj, pronari i banesës ku ndodhi sulmi me tritol ka dhënë detaje të reja për ngjarjen. Metaj, ish i dënuar, ka mohuar kategorikisht të ketë konflikte me ndonjë person.
Gazetarja Klodjana Haxhiaj raporton për ‘BalkanWeb’ se Metaj, i cili kishte vetëm pak muaj që kishte dalë nga burgu, ishte me gruan në kohën dëgjoi një shpërthim të fuqishëm.
“Unë isha me gruan në kohën kur ndodhi shpërthimi, po flinin gjumë. Ishte ora 12 e natës. Nuk kam konflikte me askënd. Ata që e kanë bërë janë lepurushë, pasi po të ishin trima më dilnin përballë. Si kam bërë keq askujt. Tani po iki direkt në Durrës, pa asnjë lloj frike. Nuk fshihem, dal i lirë në qytet”, pohoi Metaj, shkruan ‘BalkanWeb’.
NGJARJA Një shpërthim i fuqishëm ka ndodhur rreth orës 24:00, në lagjen Nr.15 Durrës, në lokalin në pronësi të 35 vjeçarit Fetah Mataj, ndërsa në katin e sipërm ai kishte banesën. Për pasojë janë shkaktuar vetëm dëme materiale. Grupi hetimor po punon identifikimin dhe kapjen e autorëve. Materialet i kaluan Prokurorisë së Rrethit Gjyqësor Durrës për veprime të mëtejshme për veprën penale” Shkatërrimi i pronës me eksploziv” parashikuar në nenin 152 të Kodit Penal. (ed.me/BalkanWeb)
als_Latn als_Latn als_Latn als_Latn